Simoizo

Simoizo estis konata ĉar ĉe ĝia bordo Afrodito naskis EneonFrançois Noël. Dictionnaire Universel de la Fable et de la Mythologie.. Li estis ankaŭ menciita plurfoje en Iliado, de HomeroHomero. Iliado, 4.475; 5.773-777; 6.4; 12.17-33; 20.53.. La Mitologia biblioteko atribuas du filinojn al li, nomiĝintajn Astioĥo kaj HieromnemoPseŭdo-Apolodoro. Mitologia biblioteko, 3.12.2., kiuj aliĝis al la troja reĝfamilio per edziniĝo al la princoj EriĥtonioPseŭdo-Apolodoro. Mitologia biblioteko, 3.140. kaj AsarakoPseŭdo-Apolodoro. Mitologia biblioteko, 3.141., respektive. Laŭ Kinto el Smirno, li estis ankaŭ la patro de la tiel nomataj trojaj nimfojKinto el Smirno. Malvenko de Trojo, 11.245 kaj 14.17..

La rilato de Simoizo, kiel loka rivero, al la reĝa dinastio de Trojo aperis multfoje en la mitaro. Dardano, la unua reĝo de la urbo, oferis sian unue tranĉitan hartufon al SimoizoNono. Dyonisiaca, 3.345., rito ofte ripetata en fondomitoj por pravigi la dian konsenton kun la regado de ĉiu dinastio. Aldone, lia sukcedanto Eriĥtonio nur rajtis akiri la tronon post edziĝo al la filino de la rivero kaj patriĝo de Troso, tiu, kiu donis sian nomon al la reĝlando.

 Simoizo en la Troja milito 
Kvankam Apolono kaj Posejdono devojigis la kursadon de ĉiuj riveroj de la areo, Simoizo inkludite, dum naŭ tagoj en klopodo faligi la muregojn de Trojo per inundoHomero. Iliado, 12.18., Simoizo intervenis en la Troja milito apogante la trojanojnHomero. Iliado, 20.73-74 kaj 21.. Pro tio, kiam sia frato Skamandro petis helpon por droni Aĥilon, Simoizo alportis sian fluadon, kaj nur cesis interveni post la minacoj de Hero, Posejdono kaj HefestoHomero. Iliado, 21.305.. Tiu lasta okazigis fajregon kiu sekigis la tutan areon kaj preskaŭ boligis la lokajn akvofluojn, ĝis la rifuzo de la respektivaj oceanidoj plu interveni en la milito. Malgraŭ tio, Simoizo kreskigadis ambrozion per sia akvo, por tiel manĝigi la ĉevalojn de Ateno kaj Hero dum la sieĝoHomero. Iliado, 5.733 kaj sekv..

Multaj fontoj priskribas la funebron de Simoizo kaj siaj filinoj pro la partopreno de tiom da junuloj en la militoKinto el Smirno. Malvenko de Trojo, 14.71 kaj sekv., unue, kaj pro la fina detruo de la urbo, posteTrifiodoro. Konkero de Iliono, 683 kaj sekv.. Li klopodis eviti ĝin, kaj kune kun Skamandro kriadis kiam la trojanoj naive enirigis la trojan ĉevalon, sed timego al ebla puno fare de Hero silentigis ilinTrifiodoro. Konkero de Iliono, 322 kaj sekv..

Genealogia arbo de la Mitaj reĝoj de Trojo

 Eksteraj ligiloj 
  Simoizo ĉe Theoi.com

 Kategorio:Notoj kaj referencoj 

Kategorio:Batalantoj en la Troja milito ĉe la Troja flanko
Kategorio:Oceanidoj
Kategorio:Riveroj en Turkio
Kategorio:Roluloj de la Iliado